Mara ta' 30 sena mill-Peru, ittieħdet l-Isptar Mater Dei, wara li kienet involuta f'inċident tat-traffiku. Kienu għall-ħabta tas-1:10am, x'ħin il-Pulizija ġiet infurmata li kien hemm bżonn l-assistenza tagħha fi Triq Testaferrata, minħabba li seħħet ħabta bejn vettura u mutur. Il-Pulizija tad-Distrett marru mill-ewwel fuq il-post u minn investigazzjonijiet preliminari li saru rriżulta li seħħet ħabta bejn vettura, li telqet minn fuq il-post, u mutur tal-għamla Niu li kien qed jinstaq mill-mara. Hija ttieħdet l-Isptar Mater Dei b'ambulanza għall-kura meħtieġa. Iktar tard ġiet iċċertifikata li qegħda ssofri minn ġrieħi gravi. L-investigazzjonijiet tal-Pulizija dwar dan l-inċident għadhom għaddejjin. Ikkummenta //= $special ?>